Document ID: 32009R1156

KOMISIJAS REGULA (EK) Nr. 1156/2009
(2009. gada 27. novembris),
ar ko groza Regulu (EK) Nr. 1266/2007 attiecībā uz nosacījumiem, ar kādiem dažu uzņēmīgu sugu dzīvniekiem nosaka atbrīvojumu no Padomes Direktīvā 2000/75/EK paredzētā izvešanas aizlieguma
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 9. panta 1. punkta c) apakšpunktu, 11. un 12. pantu, un 19. panta trešo daļu,
tā kā:
(1)
Komisijas Regulā (EK) Nr. 1266/2007 (2) ir izklāstīti noteikumi dzīvnieku kontrolei, monitoringam, uzraudzībai un pārvietošanās ierobežojumiem saistībā ar infekciozo katarālo drudzi, pārvietojot tos aizliegto zonu robežās vai ārpus tām.
(2)
Minētās regulas 8. panta 1. punktā noteikts, ka attiecībā uz dzīvnieku, to spermas, olšūnu un embriju pārvietošanu no saimniecības vai spermas ievākšanas vai uzglabāšanas centra, kas atrodas aizliegtajā zonā, uz citu saimniecību vai spermas ievākšanas vai uzglabāšanas centru ir jāatļauj atbrīvojumi no izvešanas aizlieguma, kas noteikts ar Direktīvu 2000/75/EK, ar nosacījumu, ka dzīvnieki, to sperma, olšūnas un embriji atbilst konkrētiem minētajā pantā paredzētajiem nosacījumiem.
(3)
Turklāt ar 9.a pantu Regulā (EK) Nr. 1266/2007 ir noteikts pārejas pasākums, saskaņā ar kuru līdz 2009. gada 31. decembrim galamērķa dalībvalstis var noteikt prasību, lai to dzīvnieku pārvietošanai, uz kuriem attiecas minētās regulas 8. panta 1. punktā paredzētais izņēmums, tiktu piemēroti papildu nosacījumi, pamatojoties uz riska novērtējumu, kurā ņemti vērā entomoloģiskie un epidemioloģiskie apstākļi, kādos dzīvnieki ir ievesti.
(4)
Vispārējā situācija Kopienā attiecībā uz infekciozo katarālo drudzi 2009. gadā ir ievērojami uzlabojusies. Tomēr minētais vīruss atsevišķās Kopienas daļās vēl joprojām ir sastopams.
(5)
Turklāt Regulā (EK) Nr. 1266/2007 noteikto pasākumu efektivitāti ietekmē vairāku faktoru apvienojums. Šie faktori var būt slimības pārnēsātāju sugas, klimata apstākļi un uzņēmīgajiem atgremotājiem izmantotais lopkopības veids.
(6)
Tāpēc ir lietderīgi turpināt piemērot Regulas (EK) Nr. 1266/2007 9.a pantā noteikto pārejas pasākumu, ņemot vērā to, ka slimības situācija nav stabila un vēl joprojām attīstās. Tādēļ attiecīgi jāgroza Regula (EK) Nr. 1266/2007.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1266/2007 9.a panta 1. punkta ievada teikumā datumu “2009. gada 31. decembrim” aizstāj ar datumu “2010. gada 31. decembrim”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 27. novembrī

Labels: 0
3
8
6